Ühe-nädalase reisi hind alates 17 990.- krooni.  2-nädalase reisi hind alates 22 990.-  krooni.  Selle hotelli suurimateks plussideks on suurepärane asukoht Calangutes keskuses keset elu ja möllu ja samas vaid mõneminutilise jalutuskäigu kaugusel rannast. Plussiks on ka sõbralik, kodune atmosfäär. Hotell oli eelmisel hooajal meie klientide seas väga populaarne. Lennujaam on 45 km kaugusel, pealinn Panaji on 13 km kaugusel (takso maksab umbes 175-200 ruupiat). Hotellis korraldatakse nädalas mitu korda temaatilisi õhtuid: india muusika, jazz, karaoke, mustkunstnikud jne.  Hotelli lobbibaar on populaarseks õhtuveetmiskohaks. Lobbis on kasutatud raamatute raamatukogu.    Rand:  Populaarne ja elav Calangute rand on vaid 700 m kaugusel.  Basseinid:  Bassein ▪ päikeseterrassid. Lastebasseini ei ole.  Restoranid, baarid:  Sümpaatne vabaõhurestoran hotelli siseõues ▪ baar. Baaris õhtuti elav muusika, toimuvad lõbusad peod. Võimalus toitu tuppa tellida.  Teenused:  Parkla ▪ seif ▪ takso ▪ rahavahetus    Toad:  90 tuba mitmes erinevas hooneblokis. Peahoone toad on ühe magamistoaga apartemendid avara elutoaga. Uue bloki tubadel on elutoa asemel väike esik. Kõigil tubadel on korvmööbliga rõdu või terrass. Tuppa mahub 2 täiskasvanut ja 2 last.  Tubades on: Minibaar ▪ föön ▪ kliimaseade ▪ SAT-TV ▪ elektrikann tee - ja kohvi keetmiseks. Hinnad:  Teid huvitava reisi hinna leidmiseks valige sobiv kuu. Tabelis on kõigepealt reisipaketi hind inimese kohta reiside kaupa, siis lisamaksud ja soodustused.    Hinnas on:  ▪ Lend Tallinn-Goa-Tallinn  ▪ Lennujaamatransfeerid  ▪  Majutus kaheses tavatoas  ▪ Hommikusöögid  ▪ 3 õhtusööki nädalas  ▪ Eestikeelsete reisijuhtide teenused  Hinnale lisandub:  ▪ Viisa 900 krooni  ▪ Kindlustus (soovi korral)  Märkused:  ▪ Jõulu- ja aastavahetuse reiside hinnas on pidulikud õhtusöögid